Aschberg ble raskt kjent for å kjøre en hardtslående stil overfor sine debattanter. Våren 1991 gikk Frps leder, Carl I. Hagen, hardt ut mot ham etter en tøff runde i studio. Hagen mente at han ble bombardert med grove beskyldninger om hva han skulle ha uttalt om alenemødre, finnmarkinger og kultur. Aschberg mente at hvis han ikke tåler mer burde han slutte som partileder. Aschberg uttalte overfor VG at: «Han har sikkert rett i at jeg er en bølle. Men det som gjør at Hagen bærer seg ille er at han føler seg fornedret etter at TV-publikum lo av ham under programmet».